EkBass/fiwiki-20250220-pages-articles huggingface dataset:
Samuel af Ugglas

Samuel Ugla, vuodesta 1772 af Ugglas (3. toukokuuta 1750 Hedemora Ruotsi – 6. huhtikuuta 1812 Tukholma) oli ruotsalainen aatelinen, virkamies ja maaherra sekä ruukinpatruuna myös Suomessa. Af Ugglasin vanhemmat olivat rovasti Petrus Ugla ja Helena Norrström ja puoliso vuodesta 1782 Carolina Wittfooth (1765–1810), ruukinpatruuna Gustaf Wittfoothin ja Christina Brandtin tytär. Af Ugglas opiskeli Uppsalan yliopistossa 1759–1769. Hän oli oikeusrevision ylimääräinen kanslisti 1769, Svean hovioikeuden auskultantti 1769, lakikomission amanuenssi 1770 ja sihteeri 1772, diskonttikomppanian sihteeri ja asiamies 1773, kuninkaallisen majesteetin kanslian protokollasihteeri 1775, oikeusrevision ensimmäinen toimitussihteeri 1782, perustuslakirevision sihteeri 1783, Tukholman läänin vt. maaherra 1787 ja maaherra 1788–1802, valtion valmisteluvaliokunnan jäsen 1792, Tukholman ylikäskynhaltija 1800, kamarikollegion presidentti vuodesta 1802, valtakunnan yleisten asioiden valmisteluvaliokunnan jäsen 1802–1809 ja valtakunnan herra 1808. Kustaa III:n suosioon päässyt Ugla aateloitiin nimellä af Ugglas vain 22-vuotiaana 1772. Af Ugglas onnistui säilyttämään asemansa vielä Kustaa III:n murhan jälkeen ja hänestä tuli myös Kustaa IV Aadolfin tärkeä neuvonantaja. Kuningas korotti af Ugglasin vapaaherraksi 1796 ja kreiviksi 1799. Tukholman läänin maaherrana toimineesta af Ugglasista tuli myös hetkeksi Tukholman ylikäskynhaltija ja sitten kamarikollegion presidentiksi ja yksi valtakunnan herroista. Kun Kustaa IV Adolf syöstiin vallasta 1809, af Ugglas kuitenkin syrjäytettiin. Vuorimiessukuun kuulunut af Ugglas oli paitsi virkamies, myös huomattava maanomistaja ja teollisuuspatruuna. Hän omisti tiluksia, kartanoita ja rautaruukkeja ja vaimonsa suvun kautta hänen teollisuusyhteytensä vain vahvistuivat. Ruotsissa af Ugglas omisti muun muassa suuren Forsmarkin rautaruukin. Suomessa hän oli nykyisessä Kalannissa sijainneen Männäisten ruukin omistaja. == Lähteet == ==Aiheesta muualla== * Luokka:Ruotsalaiset aateliset Luokka:Ruotsalaiset virkamiehet Luokka:Ruotsin maaherrat Luokka:Ruukinpatruunat Luokka:Vuonna 1750 syntyneet Luokka:Vuonna 1812 kuolleet
Kjell Abramson

Kjell Abramson (14. lokakuuta 1923Sveriges ingenjörer och arkitekter. Matrikel,-Arkitekter s. A1 – tammikuu 2019”Allt handlar om inlevelse” – Ingmar Bergmans hus på Fårö Arkitekter.se. Viitattu 24.9.2024 Kjell Abramson Moderna Museeet, viitattu 24.9.2024 ) oli ruotsalainen arkkitehti. Abramsonilla oli puolisonsa, arkkitehti Britta Abramsonin kanssa vuodesta 1960 arkkitehtitoimisto Abramsons Arkitektkontor.Typskolor, Sisab.se. Viitattu 24.9.2024 Tukholman kaupunki tilasi Abramsonilta 1960-1970-luvuilla runsaasti tyyppipäiväkoteja, joista Risselö 2:n oli Tukholman kaupunginmuseo luokitellut vihreäksi, joka tarkoittaa eri tavoin arvokasta rakennusta. Sen korvattavaksi uudella tehtiin kuitenkin ehdotus.Edooksmeetings, Stockholm.se. Viitattu 24.9.2024 ==Suunnittelutöitä== * Teknorama, Tekniska museetin lisärakennus, Museivägen 7, Tukholma 1964. * Ingmar Bergmanin talo Hammarsissa Fåröllä, 1967Nu öppnar utställningen om Bergmans drömhus, ettelva.se, viitattu 24.9.2024 * Keramiikkaseiniä maanalaisen asemalla Mariatorgetilla Tukholmassa. Karin Björquistin kanssa.Karin Björquist, När en tanke tar form, Nationalmuseum, viitattu 24.9.2024 * Kronobageriet, Sibyllegatan 2, Tukholma, peruskorjattu Musikhistoriskt museumille1975–1978.Gamla Knonobageriet, Aix.se, viitattu 24.9.2024 * Päiväkoti Krubban, Linnégatan 83, Tukholma 1977. * Kaksi lastentaloa, Yttersta tvärgränd 8 ja 11, Tukholma, Britta Abramsonin kanssa 1982. ===Kuvia=== Stockholm - Tunnelbana - Mariatorget (11108600213).jpg|Keramiikkaseiniä maanalaisen asemalla Mariatorgetilla. Kvarteret Bergholmen, Vårberg, febr 2020d.jpg|Kvarteret Bergholmen Vårberg. COLDINUORDEN 3, Bredäng, mars 2020b.jpg|Coldinuorden 3, Bredäng. Fårö Hammars Bergmanhuset 04.JPG|Ingmar Bergmanin talo Fåröillä. ==Lähteet== ==Aiheesta muualla== Luokka:Ruotsalaiset arkkitehdit Luokka:Vuonna 1923 syntyneet Luokka:Vuonna 2019 kuolleet
Edward Bogusławski

Edward Bogusławski (22. syyskuuta 1940 Chorzów – 23. toukokuuta 2003 Katowice) oli puolalainen säveltäjä.Edward Bogusławski PWM Edition, viitattu 24.9.2024 Bogusławski valmistui Katowicen Karol Szymanowski -musiikkiakatemiasta musiikin teoriassa vuonna 1964 ja sävellyksessä vuonna 1966. Hänen opettajanaan Katowicessa oli Bolesław Szabelski. Hän täydensi opintojaan Wienissä Roman Haubenstock-Ramatin johdolla. Bogusławski voitti Malawski- sävellyskilpailun Krakovassa vuosina 1966, 1970 ja 1972. Hän sai kunniamaininnan vuoden 1971 Kansainvälisessä säveltäjärostrumissa konsertostaan oboelle ja orkesterille. Bogusławski sai lisäksi ensipalkinnot Kansallisessa Varsovan vapautuksen 30-vuotispäivän sävellyskilpailussa (1975, teoksesta “Ewokacje”) ja krakovalaisessa sävellyskilpailussa (1996, urkukonsertosta). Bogusławski opetti Karol Szymanowski -musiikkiakatemiassa, vuodesta 1983 professorina. == Lähteet == Luokka:Puolalaiset säveltäjät Luokka:Vuonna 1940 syntyneet Luokka:Vuonna 2003 kuolleet
Mieczysław Tomaszewski

Mieczysław Tomaszewski (17. marraskuuta 1921 Poznań – 14. tammikuuta 2019 Krakova) oli puolalainen musiikkitieteilijä ja musiikinkustantaja.Mieczysław Tomaszewski Polskie Wydawnictwo Muzyczne, viitattu 24.9.2024 Tomaszewski aloitti musiikin opiskelun lapsena Poznańissa ja opiskeli vuosina 1946–1948 Toruńin yliopistossa. Hän asettui vuonna 1952 Krakovaan, jossa johti PWM Edition -kustantamoa vuosina 1965–1988. Tomaszewski opiskeli musiikkitiedettä Stefania Łobaczewskan johdolla Jagiellonian yliopistossa vuosina 1954–1959. Hän väitteli tohtoriksi vuonna 1984 Poznańissa ja teki siellä habilitaatiotyönsä vuonna 1998. Tomaszewski oli Jagiellonian yliopiston musiikin teorian ja musiikin estetiikan luennoitsija vuosina 1960–1966, mutta työskenteli pääasiallisesti Krakovan musiikkiakatemiassa, jossa luennoi vuodesta 1959 ja oli professori vuodesta 1989. Hän johti Krakovan musiikkiakatemian musiikkikustannuksen laitosta vuosina 1967–1996 sekä teorian ja musiikkiteosten tulkinnan laitosta vuodesta 1996. Tomaszewski oli myös sävellyksen, orkesterinjohdon ja musiikinteorian tiedekunnan dekaani vuosina 1987–1990. Tomaszewski luennoi myös ulkomailla puolalaisesta musiikista. Hän johti Puolan säveltäjäliiton musiikkitieteen osastoa vuosina 1979–1981. Hän johti kansainvälisiä symposiumeja Frédéric Chopinista, Ludwig van Beethovenista ja Krzysztof Pendereckistä. Hän oli myös musiikkiaiheisten radio-ohjelmien tekijä. Tomaszewski tutki romantiikan ajan musiikkia ja varsinkin Chopinia, josta kirjoitti useita kirjoja.Mieczysław Tomaszewski Narodowy Instytut Fryderyka Chopina, viitattu 24.9.2024 Hän sai muun muassa Valkoisen Kotkan ritarikunnan nauhan ja Jälleensyntyneen Puolan ritarikunnan komentajanristin tähdellä. Tomaszewski nimitettiin Puolan säveltäjäliiton kunniajäseneksi vuonna 1997. Hänellä oli monia kunniatohtorin arvoja. == Lähteet == Luokka:Puolalaiset musiikkitieteilijät Luokka:Puolalaiset professorit Luokka:Vuonna 1921 syntyneet Luokka:Vuonna 2019 kuolleet
Varsinais-Suomen Vammais- ja Pitkäaikaissairausjärjestöt

Varsinais-Suomen Vammais- ja Pitkäaikaissairausjärjestöt ry (aiemmin Turun Seudun Vammaisjärjestöt TVJ ry) on Varsinais-Suomen maakunnan alueella toimivien vammais- ja pitkäaikaissairausyhdistysten yhteisjärjestö. Yhdistyksen tavoitteena on toimia vammaisten ja pitkäaikaissairaiden oikeuksien edistämiseksi sekä vaikuttaa yhteiskunnalliseen päätöksentekoon vammaisten ja pitkäaikaissairaiden aseman parantamiseksi. Yhdistys edistää jäsenyhdistystensä yhteistoimintaa ja tukee niiden toimintaedellytyksiä sekä keskinäistä verkostoitumista. Luokka:Suomessa paikallisesti toimivat potilas- ja vammaisjärjestöt Luokka:Varsinais-Suomi
Seitsemän vampyyrin legenda

Seitsemän vampyyrin legenda (engl. The Legend of the 7 Golden Vampires) on Roy Ward Bakerin ohjaama taistelulajien kauhuelokuva vuodelta 1974. Elokuva alkaa vuonna 1804, kun kreivi Dracula (John Forbes-Robertson) herättää henkiin seitsemän kultanaamioon pukeutunutta vampyyria. Sata vuotta myöhemmin professori Van Helsing (Peter Cushing), joka tunnetaan maailmassa urotöistään Draculan kanssa. Elokuva on Hammer Film Productionin, Shaw Brothers Studion Britannian ja Hongkongin yhteistuotanto. Luokka:Brittiläiset kauhuelokuvat Luokka:Hongkongilaiset elokuvat Luokka:Vuoden 1974 brittiläiset elokuvat
Oleh Lyšeha

Oleh Lyšeha (30. lokakuuta 1949 Tysmenytsja – 17. joulukuuta 2014Лишега Олег Богданович, Encyclopedia of Modern Ukraina, viitattu 24.9.2024 ) oli ukrainalainen runoilija. Hän kuului neuvostoajan toisinajattelijoihin. Hän oli julkaisukiellossa vuosina 1971–1988, mutta sen estämättä häntä nimitettiin "runoilijoiden runoilijaksi".Andriy Bondar, Oleh Lysheha, Poetry International 9.12.2008, viitattu 24.9.2024 (Archive.org) Lyšehaa on sanottu 2000-luvun Henry Thoreaux'ksi: hän sanoi elävänsä maailmassa, jossa ei ole Microsoftia eikä McDonalds'ia, ja hän liikkui mielellään paljain jaloin ja harrasti talviuintia. Lyšehan tuotanto on saanut vaikutteita angloamerikkalaisesta 1800-1900-luvun kirjallisuudesta, kiinalaisesta filosofiasta ja runoudesta. Hän käänsi T. S. Eliotia ja Esra Poundia ukrainaksi ja oli mukana tekemässä muinaisia kiinalaisia kertomuksia sisältävän teoksen kääntämisessä ukrainaksi. Hänen oma tuotantonsa käsittää vain kaksi runoteosta. Runot eivät liity ukrainalaisen runouden perinteeseen, vaan niissä on nähty vaikutteita luonnonfilosofiasta, samanistisesta meditaatiosta, teknokraattisen maailman kieltämisestä ja eskapismista. Hänen mysteerinäytelmäänsä 'Ystävä Li Po, veli Tu Fu' pidetään ukrainalaisen draaman mestariteoksena. ==Suomennettu tuotanto== * Café, teoksessa Kadonnutta kahvilaa etsimässä, suomennoskatkelmia, toimittaneet Eero Balk ja Tapani Kärkkäinen. Helsinki: Otava 2000 ISBN 951-1-15972-0 ==Lähteet== Luokka:Ukrainalaiset runoilijat Luokka:Vuonna 1949 syntyneet Luokka:Vuonna 2014 kuolleet
Johnny Torrio

Johnny Torrio (1882, Orsara – 16. huhtikuuta 1957, New York) oli yhdysvaltalainen rikollinen. Hän oli kieltolain aikaisen Chicagon huomattavimpia gangsteripomoja ja yksi Yhdysvaltain järjestäytyneen rikollisuuden perustajista. Torrio syntyi pienessä kylässä lähellä Napolia ja saapui leskeksi jääneen äitinsä kanssa New Yorkiin 2-vuotiaana. Vartuttuaan Torriosta tuli bordellin ja kapakan omistaja. Hän oli myös James Street Boys -jengin johtaja ja liittoutui Five Points Gangin kanssa. Sittemmin Torrio johti Brooklynissä kiristystoimintaa. Vuonna 1909 Torrio sai kutsun tulla Chicagoon johtamaan ja laajentamaan Big Jim Colosimon bordelliketjua. Vuonna 1919 Torrio kutsui vanhan ystävänsä Al Caponen New Yorkista johtamaan yhtä bordelleista ja antoi vuonna 1920 joko tämän tai Frankie Yalen murhata Colosimon. Siten Torrio peri Colosimon imperiumin ja laajensi kieltolain aikana nopeasti toimintaansa laajamittaiseen salakuljetukseen ja alkoholin valmistukseen sekä pelikasinoihin. Tammikuun 24. päivänä 1925 Bugs Moran ja Hymie Weiss ampuivat Torriota useita kertoja tämän kodin ulkopuolella. Moran ja Weiss olivat Dean O’Banionin jengin jäseniä ja halusivat kostaa O'Banionin murhan, jonka Torrio ja Capone olivat järjestäneet. Torrio selvisi kuitenkin hengissä väijytyksestä. Tämän jälkeen hän oli useita kuukausia Lake Countyn vankilassa Waukeganissa, koska hänet oli tuomittu salakuljetuksesta. Vankilassa ollessaan Torrio käytännössä testamenttasi Chicagon Caponelle ja vapauduttuaan hän vetäytyi näennäisesti Italiaan. Palattuaan New Yorkiin hän sijoitti rahansa kiinteistöihin ja auttoi luomaan salakuljetusyhtymän, josta tuli Lucky Lucianon, Meyer Lanskyn ja muiden rikollispomojen läheinen kumppani. Torrio oli yksi vuonna 1934 perustetun kansallisen rikossyndikaatin eli kartellin johtajista. Vuonna 1936 Torrio sai syytteen veronkierrosta, ja pitkän oikeudenkäynnin ja monien valitusten jälkeen hän joutui jälleen vankilaan vuosiksi 1939–1941. Sen jälkeen hän jäi käytännössä eläkkeelle, ja eli loppuelämänsä varakkaana miehenä. Johnny Torrio kuoli sydänkohtaukseen ollessaan parturissa vuonna 1957. == Lähteet == Luokka:Amerikanitalialaiset mafiosot Luokka:Vuonna 1882 syntyneet Luokka:Vuonna 1957 kuolleet
Suze-la-Rousse

Suze-la-Rousse on kunta Ranskassa Drômen departementissa Auvergne-Rhône- Alpesin alueella. Se sijaitsee noin 28 kilometriä Nyons'n kaupungista länteen. Kunnan näkymää hallitsee Château de Suze-la-Rousse. Paikalla on ollut linna jo vuonna 793, jolloin Kaarle Suuri antoi sen Guillaume au Cornet'lle palkitakseen tämän teoistaan Orangen ruhtinaskunnan vapauttamiseksi. Linna kuului vuosisatojen ajan kolmelle suvulle, jotka olivat Orangen ruhtinaita. Tämän jälkeen linna oli de la Baumen suvun hallinnassa viidensadan vuoden ajan. Suvun viimeinen edustaja, markiisitar de Bryas, kuoli ilman perillisiä vuonna 1958. Kunnan päätoimialana on viininviljely. Kunnan alueella on 1 600 hehtaaria viiniviljelmiä, joiden rypäleistä tuotetaan Suze-la-rousse (AOC) -viiniä. Suze-la-Roussen linnassa toimii viiniyliopisto, Université du Vin. ==Lähteet== ==Aiheesta muualla== Luokka:Drômen kunnat
Vsevolod Nestaiko

Vsevolod Nestaiko (30. tammikuuta 1930 Berdytšiv, Ukrainan SNT – 2014 UkrainaNestajko, Vsevolod Zinovijovyč, Deutsche Nationalbibliothek, viitattu 24.9.2024 ) oli ukrainalainen lastenkirjailija. Hän on ukrainalaisen lastenkirjallisuuden klassikoita.Vsevolod Nestayko (30.01.1930), . Viitattu 24.9.2024 Nestaikon isä katosi 1930-luvun vainoissa, ja äiti ja poika muuttivat Kiovaan. Nestaiko työskenteli lehdissä ja Molod-kustantamossa ja 1956–1987 päätoimittajana Veselka-kustantamossa. Hän julkaisi kertomuksia aluksi lehdissä. Ensimmäinen kirja Šurka & Šurko ilmestyi 1956, ja sen jälkeen ilmestyi kertomuksia, satuja, romaaneja ja näytelmiä yhteensä noin 30. Romaanien filmatisoinnit ovat saaneet useita palkintoja elokuvajuhlilla. Hän on saanut Lesja Ukrajinkan kirjallisuuspalkinnon ja monia muita palkintoja, ja hänen kirjansa 'Toreadori Vasjukivkasta' on liitetty kansainvälisen lasten- ja nuortenkirjallisuusneuvoston ylläpitämään H. C. Andersenin luetteloon merkittävistä lastenkirjoista. ==Lähteet== ==Aiheesta muualla== Luokka:Ukrainalaiset kirjailijat Luokka:Lasten- ja nuortenkirjailijat Luokka:Vuonna 1930 syntyneet Luokka:Vuonna 2014 kuolleet
MathSciNet

MathSciNet on American Mathematical Societyn hakukone Mathematical Reviews -tietokantaan. MathSciNet julkaistiin vuonna 1989 levykkeellä, mutta vuonna 1996 aloitti toimintansa verkossa toimiva hakukone web-käyttöliittymällä. Mathematical Reviews on seurannut matemaatikoiden tietoja 1940-luvulta lähtien ja ylläpitänyt tietokantaa matematiikkaan liittyvien artikkelien tekijöistä. == Lähteet == Luokka:Hakukoneet
Bønsnesin kirkko

Bønsnesin kirkko () on Holen kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Hole Luokka:Norjan kivikirkot
Holmestrandin kirkko

Holmestrandin kirkko () on Holmestrandin kunnassa Norjassa sijaitseva puinen Y-kirjaimen mallinen kirkko vuodelta 1674. ==Lähteet== ==Aiheesta muualla== Luokka:Holmestrand Luokka:Norjan puukirkot
Botnen kirkko

Botnen kirkko () on Holmestrandin kunnassa Norjassa sijaitseva kivinen pitkäkirkko 1200-luvulta. ==Lähteet== ==Aiheesta muualla== Luokka:Holmestrand Luokka:Norjan kivikirkot
Hillestadin kirkko

Hillestadin kirkko () on Holmestrandin kunnassa Norjassa sijaitseva puinen pitkäkirkko vuodelta 1724. ==Lähteet== ==Aiheesta muualla== Luokka:Holmestrand Luokka:Norjan puukirkot
Sanden kirkko (Holmestrand)

Sanden kirkko () on Holmestrandin kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Holmestrand Luokka:Norjan kivikirkot
Sanden kirkko

Sanden kirkko voi tarkoittaa seuraavia Norjassa sijaitsevia kirkkoja: * Sanden kirkko Holmestrandin kunnassa * Sanden kirkko Sanden kunnassa * Sanden kirkko Sunnfjordin kunnassa
Vassåsin kirkko (Holmestrand)

Vassåsin kirkko () on Holmestrandin kunnassa Norjassa sijaitseva kivinen pitkäkirkko 1200-luvulta. ==Lähteet== ==Aiheesta muualla== Luokka:Holmestrand Luokka:Norjan kivikirkot
Vassåsin kirkko

Vassåsin kirkko voi tarkoittaa seuraavia: * Vassåsin kirkko, kirkko Bindalin kunnassa Norjassa * Vassåsin kirkko, kirkko Holmestrandin kunnassa Norjassa
Skoppum

Skoppum on taajama Hortenin kunnassa Vestfoldin läänissä Norjassa. Taajaman pinta-ala on 1,3 neliökilometriä ja asukasluku 1 713 vuonna 2023. ==Lähteet== Luokka:Horten Luokka:Norjan taajamat
Svarstad

Svarstad on taajama Larvikin kunnassa Vestfoldin läänissä Norjassa. Taajaman pinta-ala on 0,7 neliökilometriä ja asukasluku 654 vuonna 2023. ==Kuvia== Svarstad kirke.jpg|Svarstadin kirkko ==Lähteet== Luokka:Larvik Luokka:Norjan taajamat
Lottefors

Lottefors on taajama Bollnäsin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 358 asukasta vuonna 2021. ==Lähteet== ==Aiheesta muualla== Luokka:Bollnäsin kunta Luokka:Ruotsin taajamat
Segersta

Segersta on taajama Bollnäsin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 248 asukasta vuonna 2021. ==Lähteet== ==Aiheesta muualla== Luokka:Bollnäsin kunta Luokka:Ruotsin taajamat
Adolf Hedin

Sven Adolf Hedin (23. huhtikuuta 1834 Bo, Örebron lääni – 20. syyskuuta 1905 Tukholma) oli ruotsalainen lehtimies ja sosiaaliliberaali poliitikko. Hän oli Aftonbladetin päätoimittaja vuosina 1874–1876 ja toimi yhteensä kolmekymmentä vuotta kansanedustajana Ruotsin valtiopäivien toisessa kamarissa. Hedin kannatti parlamentarismia, äänioikeuden laajentamista, yleistä asevelvollisuutta ja muun muassa sairaus- ja eläkevakuutuksia työläisille. Ulkopolitiikan saralla hän vastusti saksalaismielistä suuntausta ja kannatti pohjoismaista puolueettomuutta. ==Lähteet== ==Aiheesta muualla== Luokka:Ruotsin kansanedustajat Luokka:Ruotsalaiset päätoimittajat Luokka:Vuonna 1834 syntyneet Luokka:Vuonna 1905 kuolleet
Huwwara

Huwwara () on pikkukaupunki Palestiinan Länsirannalla Nablusin kaupungin eteläpuolella. Sen asukasluku oli vuonna 2017 arviolta 6 601\. ==Maantiede== Huwwara siajitsee Palestiinan Länsirannalla Nablusin kuvernementissa noin 7,3 kilometriä Nablusin kaupungista etelään. Huwwaran naapuripaikkakuntia ovat Awarta, Odala ja Beita idässä, Zatara ja Yasuf etelässä, Jammain ja Einabus lännessä, sekä Asira al-Qibliya ja Burin pohjoisessa. Huwwarasta vieressä sijaitsevat myös lännessä Yitzharin ja etelässä Kfar Tapuachin Israelin siirtokunnat. Huwwaran korkeus merenpinnasta on 503 metriä. Vuoden keskimääräinen lämpötila Huwwarassa on 17 °C. Vuotuinen sadanta on 578 mm. ==Historia== Huwwaran nimi on johdettu sanasta Al-Hur, joka itsessään on johdettu syyrian kielestä ja se viittaa valkoiseen tai vaaleaan maaperään. Edward Robinson kuvaili vuonna 1838 kylää "suureksi ja vanhaksi". Palestine Exploration Fundin Survey of Western Palestine vuodelta 1882 kuvailee kylää hajanaisesti rakennetuksi paikkakunnaksi Garisiminvuoren juurella, jonka rakennukset on tehty kivestä ja mudasta. Oslon rauhanprosessissa Huwwarra jaettiin vuonna 1995 osaksi aluetta B ja C. Alue B kattaa noin 38 % ja on kokonaan palestiinalaishallinnossa. Israel vastaa hallinnosta ja turvallisuudesta alueella C. Huwwarran kunnanvaltuusto perustettiin vuonna 1998. Kylä on ollut usein Israelin ja palestiinalaisten välisen konfliktin näyttämö. Sen vierestä kulkeva valtatie 60 on huomattava etelä- pohjoissuuntainen liikenneväylä Länsirannalla. Paikalla on käyty yhteenottoja palestiinalaisten, Israelin turvallisuusjoukkojen ja siirtolaisten välillä. ==Väestö== Palestiinan tilastokeskuksen vuoden 2017 arvion mukaan Huwwaran asukasluku oli 6 601. Vuonna 2007 asukasluku oli 5 486. ==Lähteet== Luokka:Palestiinan kaupungit
Hedin

Hedin voi tarkoittaa seuraavia: ==Sukunimenä== * Adolf Hedin (1834–1905), ruotsalainen poliitikko ja lehtimies * Nana Hedin (s. 1968), ruotsalainen laulaja * Sven Hedin (1865–1952), ruotsalainen tutkimusmatkailija ==Muita merkityksiä== * Hedin Automotive, autokauppaketju
Sini Pelkki

Sini Pelkki (s. 1978 Helsinki) on suomalainen kuvataiteilija, joka työskentelee erityisesti valokuvan, liikkuvan kuvan ja installaation keinoin. Keskeisiä kiinnostuksen kohteita Pelkin tuotannossa ovat havaitsemisen subjektiivisuus sekä tila ja paikka. Hän on toteuttanut teoksia tiettyihin paikkoihin, mutta paikat saattavat yhtä lailla antaa taiteelliselle työskentelylle alkusysäyksen. Pelkin valokuviinsa taltioimat tilat ovat usein luonteeltaan yksityisiä interiöörejä. Elokuvissa tarkastelunkohteena on toisinaan myös valokuva ja stillkuvat itsessään. Pelkki on valmistunut Kuvataiteen maisteriksi Taideyliopiston Kuvataideakatemiasta vuonna 2008. Kuvataiteen kandidaatin tutkintonsa Pelkki suoritti vuonna 2002 Lontoon Chelsea College of Art and Designissa. Hän on pitänyt yksityisnäyttelyitä Suomessa ja ulkomailla vuodesta 2004 alkaen ja on osallistunut myös yhteisnäyttelyihin muun muassa Helsingissä, Tukholmassa ja New Yorkissa. ==Palkinnot ja tunnustukset== * William Thuring -nimikkopalkinto 2014 * Below Zero -palkintoehdokas 2017 == Lähteet == ==Aiheesta muualla== * Sini Pelkki Kuvataiteilijamatrikkelissa. * Sini Pelkin teoksia AV-arkin kokoelmissa. Luokka:Suomalaiset taiteilijat (taiteen uudet alueet) Luokka:Vuonna 1978 syntyneet Luokka:Elävät henkilöt
Hash Marihuana & Hemp Museum

Hash Marihuana & Hemp Museum on Amsterdamissa sijaitseva maailman vanhin kannabikselle omistettu museo. Se perustettiin vuonna 1985.Hash Marihuana and Hemp Museum Things to do in Amsterdam, viitattu 24.9.2024 Hash Marihuana & Hemp Museum koostuu kahdesta pienestä rakennuksesta Oudezijds Achterburgwalissa De Wallenissa.The Hash, Marijuana and Hemp Museum Amsterdam Now, viitattu 24.9.2024 Museossa on tuhansia kannabikseen liittyviä esineitä, ja siellä esitellään hampunkasvatuksen kaikkia vaiheita. Museossa tuodaan esiin kannabiskulttuuria ja kannabiksen käyttöä sekä perinteisessä lääkinnässä että nykyaikaisessa lääketieteessä. Museo jakautuu lukuisiin näyttelyhuoneisiin, joihin kuuluu kannabispuutarhaksi kutsuttu kirkkaasti valaistu, lämmin huone. Amsterdamin Hash Marihuana & Hemp Museum laajeni kansainväliseksi uuden toimipisteen (Hemp Museum Gallery) tultua avatuksi Barcelonassa 2000-luvulla. Myös sen ideoi Amsterdamissa toimivan museon omistaja Ben Dronkers.Barcelona’s Hash Marijuana & Hemp Museum IrBarcelona, viitattu 24.9.2024 == Lähteet == == Aiheesta muualla == * Viralliset sivut Luokka:Amsterdamin museot Luokka:Kannabis
Ivan Bartoš

Ivan Bartoš (20. maaliskuuta 1980 Jablonec nad Nisou, Tšekkoslovakia) on tšekkiläinen poliitikko, joka toimi maansa aluekehitys - ja varapääministerinä vuosina 2021–2024. Hän oli Tšekin piraattipuolueen puheenjohtaja lähes 15 vuoden ajan ennen kuin erosi tehtävästä vuonna 2024. == Elämä == Bartoš syntyi ja varttui pohjoisböömiläisessä Jablonec nad Nisoun kaupungissa. Hän opiskeli tieto- ja kirjastoalaa Prahan Kaarlen yliopistossa. Valmistuttuaan maisteriksi, Bartoš toimi tietotekniikan asiantuntijana sekä ulkomaalaisissa, että tšekkiläisissä yrityksissä. Bartoš valittiin ensimmäistä kertaa vastaperustetun Piraattipuolueen puheenjohtajaksi vuonna 2009, missä tehtävässä hän johti puoluetta muun muassa vuoden 2014 europarlamenttivaaleissa. Bartoš kuitenkin erosi tehtävästä piraattien äänisaaliin jäätyä 4,78 prosenttiin, minkä jälkeen hän toimi eri tehtävissä puolueen sisällä. Hänet valittiin Piraattipuolueen puheenjohtajaksi uudelleen vuoden 2016 puoluekokouksessa Olomoucissa. Vuoden 2017 vaaleissa Tšekin piraattipuolue sijoittui kolmanneksi ja sai ensimmäistä kertaa edustajia maan edustajainhuoneeseen. Näihin lukeutui myös Bartoš, joka uusi paikkansa myös vuoden 2021 vaaleissa. Piraatit olivat menneet vaaleihin vaaliliitossa Pormestarit ja sitoutumattomat-puolueen kanssa, mutta äänestystavan vuoksi piraattien paikkamäärä putosi 22:sta neljään. Pettymyksestä huolimatta Bartoš oli vaaliliiton yhteinen pääministeriehdokas, ja kun piraatit menivät Fialan hallitukseen yhdessä Yhdessä vaaliliiton kanssa, nousi hän Tšekin varapääministeriksi sekä aluekehitysministeriksi. Bartoš ilmoitti eroavansa piraattien puheenjohtajan paikalta 22. syyskuuta vuoden 2024 aluevaalien päätyttyä puolueen selvään tappioon. Kaksi päivää myöhemmin pääministeri Petr Fiala ilmoitti erottavansa Bartošin ministerinpaikaltaan, vedoten huonosti menneeseen rakennuslupien digitalisointiprojektiin. Presidentti Petr Pavel hyväksyi Bartošin erottamisen 30. syyskuuta. Bartošin seuraajaksi piraattipuolueen puheenjohtajaksi valittiin Zdeněk Hřib marraskuun puoluekokouksessa. Bartošille myönnettiin puolueen kunniakapteenin arvonimi hänen 15 vuotta kestäneen puheenjohtajakauden johdosta. == Lähteet == == Aiheesta muualla == Luokka:Vuonna 1980 syntyneet Luokka:Tšekin ministerit
Colin Brittain

Colin "Doc" Brittain (s. 29. joulukuuta 1986) on amerikkalainen lauluntekijä, tuottaja ja muusikko, joka on solminut levytyssopimuksen Warner Chappell Musicin kanssa.EP. 53 - Tuottaja Colin 'Doc' Brittain kertoo uransa kehityksestä ja pitkäaikaisesta yhteistyöstään Sueco-artistin kanssa Hän on toiminut Linkin Parkin rumpalina yhtyeen paluusta syyskuussa 2024 lähtien. Ennen liittymistään bändiin hän kirjoitti ja tuotti musiikkia muun muassa yhtyeille Papa Roach, Hands Like Houses, Basement, Dashboard Confessional, 5 Seconds of Summer, Miyavi, Foundry ja One Ok Rock. == Ura == Brittain aloitti uransa soittamalla rumpuja Oh No Fiasco -yhtyeessä. Oh No Fiasco solmi levytyssopimuksen Five Seven Musicin kanssa ja julkaisi esikois-EP:nsä No One's Gotta Know. Vuonna 2024 hän liittyi amerikkalaiseen rock-yhtyeeseen Linkin Park uutena rumpalina sen jälkeen, kun yhtyeen alkuperäinen rumpali Rob Bourdon kieltäytyi palaamasta uudelleen yhdistyneeseen yhtyeeseen, jossa uusi laulaja on Emily Armstrong. == Diskografia == Vuosi Artisti Kappale Albumi Levy-yhtiö Tehtävät 2014 Dark Waves "Outsider" Dark Waves Five Seven Music Tuottaja, yhteiskirjoittaja, miksaaja 5 Seconds of Summer "Never Be", Tomorrow Never Dies 5 Seconds of Summer Capitol Records Lisätuottaja, äänittäjä, miksaaja Beautiful Bodies Battles Epitaph Records Yhteiskirjoittaja, lisätuotanto, äänittäjä, miksaaja 2015 Ghost Town "Evolution" Evolution Fueled by Ramen Tuottaja, lauluntekijä ONE OK ROCK "Take me to the top", "Cry Out", "Good Goodbye" 35XXXV A-Sketch Tuottaja, yhteiskirjoittaja, miksaaja Avicii "The Nights" The Days / Nights EP Island Records Kitara 2016 Aimer Insane dream, Closer, Falling Alone daydream SME Records Sovittaja Hello Sleepwalkers "Eyes to the Skies" Planless Perfection A-Sketch Tuottaja, yhteiskirjoittaja, yhteissäveltäjä 2017 League of Legends "Legends Never Die" Riot Games Laulutuottaja ONE OK ROCK "Ambitions-Introduction-", "Bombs away", "We are", "20/20", "Jaded", "Hard To Love", "I was King", "Listen", "Bon Voyage", "Start Again", "Take what you want" Ambitions A-Sketch,Fueled by Ramen Tuottaja Logan Henderson "Sleepwalker", "Bite My Tongue", "Speak of the Devil" Echoes of Departure and the Endless Street of Dreams - Pt. 1 Herø (levy-yhtiö) Säveltäjä, kirjoittaja, tuottaja Papa Roach "Crooked Teeth", "My Medication", "Periscope", "Help", "Sunrise Trailer Park", "Traumatic", "None of the Above" Crooked Teeth Eleven Seven Music Säveltäjä, tuottaja, miksaaja All Time Low "Dirty Laundry", "Nice2KnoU", "Afterglow", "Good Times" Last Young Renegade Fueled by Ramen Säveltäjä, tuottaja, miksaaja 2018 Hands Like Houses Anon. Hopeless Records Säveltäjä, kirjoittaja, tuottaja All Time Low "Everything Is Fine", "Birthday" singles Fueled by Ramen Säveltäjä, tuottaja, miksaaja Basement Beside Myself Fueled By Ramen, Run For Cover Tuottaja == Lähteet == Luokka:Vuonna 1986 syntyneet Luokka:Elävät henkilöt Luokka:Yhdysvaltalaiset rumpalit Luokka:Linkin Parkin jäsenet
Temu

Temu voi tarkoittaa seuraavia asioita: * Temù, kunta Italiassa * Temu eli Atum, egyptiläinen jumala *Temu, kiinalainen verkkokauppaan keskittyvä internetsivusto ja mobiilisovellus *Naftali Temu (1945–2003), kenialainen kestävyysjuoksija.
Zdzisław Marchwicki

Zdzisław Marchwicki (18. lokakuuta 1927 – 26. huhtikuuta 1977) oli puolalainen sarjamurhaaja, joka tuomittiin kuolemaan 14 naisen murhasta ja seitsemän naisen murhayrityksestä. Luokka:Puolalaiset sarjamurhaajat Luokka:Vuonna 1927 syntyneet Luokka:Vuonna 1977 kuolleet
Joachim Knychała

Joachim Knychała (8. syyskuuta 1952 - 1985) - oli puolalainen saksalaista alkuperää olevien naisten sarjamurhaaja, joka tunnetaan nimellä "Bytom Vampire" tai "Frankenstein". Vuosina 1974-1982 hän hyökkäsi julmasti naisia ​​vastaan ​​Sleesiassa ja murhasi viisi nuorta naista. Hän oli puolalaisen Wiktorin ja saksalaisen naisen Anna os Gollan poika; hänellä oli vaimo ja kaksi lasta, hän työskenteli puuseppänä ja kaivosmiehenä "Andaluzjan" kaivoksessa Piekary Śląskiessa. Hän oli toinen Ylä-Sleesian teollisuusalueella toimineen kuuluisan "vampyyri" Zdzisław Marchwickin jälkeen. Tutkinnan aikana hän todisti osallistuneensa Marchwickin oikeudenkäynteihin ja kuulemansa inspiroivat häntä. Hänet tuomittiin kuolemaan teoistaan. Rangaistus on pantu täytäntöön. Luokka:Puolalaiset sarjamurhaajat Luokka:Vuonna 1952 syntyneet Luokka:Vuonna 1985 kuolleet
Leon Markiewicz

Leon Markiewicz (23. syyskuuta 1928 Vilna – 4. helmikuuta 2024) oli puolalainen musiikkitieteilijä.Mieczysław Kominek, Musicologist Leon Markiewicz passed away... Polskie Centrum Informacji Muzycznej, viitattu 25.9.2024 Markiewicz, Leon Polska Biblioteka Muzyczna, viitattu 25.9.2024 Markiewicz opiskeli vuosina 1949–1955 Katowicen musiikkikorkeakoulussa ja sai vuonna 1970 tohtorinarvon Varsovan yliopistosta. Hän työskenteli vuodesta 1955 Katowicen musiikkikorkeakoulussa. Hän oli muun muassa sen musiikin teorian laitoksen johtaja vuosina 1968–1970, rehtori vuosina 1979–1981 ja musiikkipedagogiikan laitoksen johtaja vuodesta 1981. Markiewicz myös johti Częstochowan opettajakorkeakoulun musiikkipedagogiikan laitosta vuosina 1978–1991. Markiewicz kirjoitti muun muassa monografiat Bolesław SzabelskistaLeon Markiewicz, Bolesław Szabelski Polskie Wydawnictwo Muzyczne, viitattu 25.9.2024 ja Grzegorz Fitelbergistä. Lisäksi hän tarkasteli Karol Szymanowskin työtä. Kaikkiaan Markiewicz teki tutkijana noin 140 julkaisua enimmäkseen sleesialaisesta musiikkikulttuurista ja aikansa musiikista. Hän työskenteli konserttiarvostelijana ja teki radio- ja televisiolähetyksiä. Markiewicz sai urallaan monia palkintoja ja tunnustuksia, kuten Jälleensyntyneen Puolan ritarikunnan ritarin (1979) ja upseerin (1997) ristit. == Lähteet == Luokka:Puolalaiset musiikkitieteilijät Luokka:Musiikkikirjailijat Luokka:Vuonna 1928 syntyneet Luokka:Vuonna 2024 kuolleet
Uuno Varjo

Uuno Johan Varjo, vuoteen 1934 Wahrman (7. maaliskuuta 1921 Lappee – 19. helmikuuta 1987) oli suomalainen maantieteilijä ja professori. ==Henkilöhistoria== Varjon vanhemmat olivat asemamies Lennart Johan Varjo ja Helena Vesterinen ja puoliso vuodesta 1951 sairaanhoitaja Taimi Kontkanen, Varjo tuli ylioppilaaksi Turun suomalaisesta yhteiskoulusta 1942 ja valmistui Turun yliopistosta filosofian kandidaatiksi 1953 ja lisensiaatiksi 1956. Filosofian tohtoriksi hän väitteli siellä 1959. Varjo oli Turun kaupungin ylimääräinen kartoittaja 1951–1953, Turun yliopiston maantieteen assistentti 1953–1960, dosentti 1959–1961 ja vt. apulaisprofessori 1957–1958. Oulun yliopiston maantieteen vt. professori hän oli 1959–1961 ja sitten professori, maantieteen laitoksen esimies 1959–1985 ja johtaja vuodesta 1985 sekä filosofisen tiedekunnan dekaani 1969–1972 ja luonnontieteellisen tiedekunnan dekaani 1972–1975. Varjolla oli myös useita oman alansa ja muita kotimaisia ja kansainvälisiä asiantuntija- ja luottamustehtäviä. Hän oli muun muassa Turun yliopiston ylioppilaskunnan pääsihteeri 1948–1951 ja esimies 1953–1955, Oulun yliopiston ylioppilaskunnan inspehtori 1959–1961, Oulun kesäyliopiston rehtori 1967–1968, Kainuun kesäyliopiston rehtori 1968–1974, Presidentti Urho Kekkosen säätiön varapuheenjohtaja 1960–1970 ja Rajaseutuliiton puheenjohtaja 1974–1986.Kuka kukin on 1978, s. 1061 Viitattu 25.9.2024. (ei-vapaa) ==Julkaisuja== * Landschaft und Landwirtschaft im südwestlichen Finnland, 1956 (väitöskirja) * Nousiaisten Nummenkylän iänmääritysmenetelmä, 1958 * Farming in Finland: Typology and Economics, 1977 * Observations on the mapping of the village of Nummi in the parish of Nousiainen in 1786, 1986 * Norden: Man and Environment, 1987 (toim. W. Tietzen kanssa). == Lähteet == ==Aiheesta muualla== * Luokka:Suomalaiset maantieteilijät Luokka:Suomalaiset virkamiehet Luokka:Suomalaiset professorit Luokka:Turun yliopiston professorit Luokka:Oulun yliopiston professorit Luokka:Vuonna 1921 syntyneet Luokka:Vuonna 1987 kuolleet
Atena Paško

Atena-Svjatomyra Vasylivna Paško (; 10. lokakuuta 1931 Prusy, Drohobyczin piirikunta, Lwówin voivodikunta, Puola (nyk. Bystrytsja, Drohobytšin piiri, Lvivin alue, Ukraina) – 20. maaliskuuta 2012 Kiova, Ukraina) oli ukrainalainen poliittinen aktivisti, runoilija ja metsäalan toimija.In memory of Atena Pashko: strength and tenderness, Lviv Polytechnnich National University. Viitattu 25.9.2024 Kemian insinööri Paško valmistui Lvivin metsäkorkeakoulusta Hän puolusti 1960-luvulla toisinajattelijoita ja joutui itse siitä vainotuksi.Collection of Atena Pashko's poetry, Ukrainian Weekly 20.10.1991, viitattu 25.9.2024 Ukrainan itsenäistyttyä uudelleen hänet valittiin Ukrainan naisliiton puheenjohtajaksi. Paško aloitti runoilijana 1960-luvulla, jolloin hänen runojaan julkaistiin virallisissa julkaisuissa. Paškon puoliso oli 1999 kuollut poliittinen aktivisti Vjatšeslav Tšornovil. Paško on haudattu Baikoven hautausmaalle. ==Lähteet== ==Aiheesta muualla== Luokka:Ukrainalaiset runoilijat Luokka:Insinöörit Luokka:Ukrainalaiset toisinajattelijat Luokka:Vuonna 1931 syntyneet Luokka:Vuonna 2012 kuolleet
Gauriloff

Gauriloff on muun muassa seuraavien kolttasaamelaisten henkilöiden sukunimi: * Jaakko Gauriloff (s. 1939), laulaja * Katja Gauriloff (s. 1972), elokuvaohjaaja * Leo Gauriloff (1956–2019), laulaja, kitaristi ja säveltäjä
Forssan vapaaseurakunta

Forssan vapaaseurakunta eli Forssan torikirkko on Forssassa toimiva vapaaseurakunta. Seurakunta on perustettu vuonna 1922. Seurakunnan pastori on Pekka Murtolahti. Seurakunnan toimitilat sijaitsevat Forssan torin laidalla Hämeentien varressa. Seurakunta kuuluu Suomen Vapaakirkko -kirkkokuntaan. Seurakunnan toimintaan kuuluvat seurakuntatyön lisäksi lapsityö, nuorisotyö, katukirkkotyö, maakuntatyö Urjalassa, lähetystyö Ecuadorissa, Espanjassa ja Israelissa sekä avioparityö. Vapaaseurakunnalla on myös lähetyskirppis, jonka tuotto käytetään lähetystyön tukemiseen. == Historia == Vapaakirkollisuus saapui Tammelan pitäjään vuonna 1885, jolloin kansakoulunopettaja Antti Tarkkanen saarnasi Tammelassa ja Forssassa. Forssan vapaaseurakunnan syntyyn vaikuti myös opettaja Juho Hyytinen, joka toimi julistustyössä paikallisesti sekä lähetystyöntekijänä Kiinassa. Forssan vapaaseurakunta perustettiin 17. joulukuuta 1922. Perustamiskokouksen puheenjohtajana toimi Aabraham Terävä. Seurakunnan perustaminen liittyi uskonnonvapauslain voimaan astumiseen vuoden 1923 alusta. Seurakunta toimi perustamisestaan lähtien pitkään Tampereen Vapaakirkkoseurakunnan alaisuudessa. Sota-aikana seurakunnan toimintaan vaikutti erityisesti helluntaiseurakunnan tulo paikkakunnalle. 1980-luvulla seurakunta järjestäytyi uudelleen itsenäiseksi seurakunnaksi. Forssan vapaaseurakunnan alaisuudessa on toiminut Urjalan seurakuntapiiri. Loimaan vapaaseurakunta itsenäistyi seurakunnan yhteydestä vuonna 2022. == Toimitilat == Seurakunta toimi pitkään vaihtuvissa toimitiloissa. Aluksi seurakunta kokoontui valokuvaaja Södergreniltä vuokratuista tiloista. Myöhempiä kokoontumispaikkoja ovat olleet muun muassa Aili Tuomen kaupan alakerta Kauppakatu 25:ssä sekä Pelastusarmeijan rukoushuone Käsityöläiskatu 38:ssa. Viimeksi ennen omaa seurakuntatilaa seurakunta kokoontui Munkinaistentie 3:ssa. Seurakunta osti oman rukoushuoneen, torikirkon, marraskuussa 1999. Torikirkon kokoussaliin mahtuu noin 200 henkilöä. Lisäksi kirkossa on keittiö ja kahvio, pyhäkoulun pitopaikka, toimisto sekä lähetyskirpputori. Torikirkko on alunperin Forssa-Finlaysonin vuonna 1901 rakennuttama talo, joka on palvellut forssalaisia kulttuuri- ja vapaa-ajan tilana. Torikirkko vihittiin käyttöön 26. maaliskuuta 2000. == Katso myös == * Luettelo Suomen vapaaseurakunnista == Lähteet == Luokka:Forssan seurakunnat Luokka:Suomen vapaaseurakunnat
United Airlinesin lento 173

United Airlinesin lento 173 oli United Airlinesin Yhdysvaltain sisäinen reittilento New Yorkin John F. Kennedyn kansainväliseltä lentoasemalta Oregonin Portlandin kansainväliselle lentoasemalle. Se teki välilaskun Coloradon Stepletonin kansainvälisellä lentoasemalla. Lennolla 28. joulukuuta 1978 käytetty Douglas DC-8-61 syöksyi maahan lähellä Portlandia polttoaineen loppumisen vuoksi. Miehistö havaitsi lähestymisen aikana laskutelineiden toimintahäiriön eikä ollut varma, olivatko ne täysin alhaalla. Miehistö päätti tehdä vianmäärityksen noin puolentoista kilometrin korkeudella, ja kone valmisteltiin hätälaskuun. Laskeutumista varten tarvittavaa polttoaineen määrää ei kuitenkaan juurikaan huomioitu, minkä takia se loppui, ja kone putosi noin kymmenen kilometriä koilliseen lentoasemalta. Koneessa oli 189 matkustajaa ja miehistön jäsentä, joista kymmenen kuoli ja 23 loukkaantui vakavasti. Syöksyn aikana maahan kaivautui noin 470 metriä pitkä ja 39 metriä leveä kaivauma.National Transportation Safety Board s. 15. == Lähteet == * === Viitteet === Luokka:Lento-onnettomuudet Yhdysvalloissa Luokka:Vuoden 1978 lento-onnettomuudet Luokka:Oregonin historia
Origin of Fire

Origin of Fire on suomalaisen melodista death metalia esittävän Mors Subita -yhtyeen neljäs albumi. Sen julkaisi 13. lokakuuta 2023 Out of Line Records. == Kappaleet == == Kokoonpano == * Eemeli Bodde - Laulu * Juho Näppä - Kitara * Mika Lammassaari - Kitara * Mika Junttila - Kitara * Ville Miinala - Rummut == Tuotanto == * Tue Madsen - miksaus, masterointi * Nikos Stavridakis - kansitaide == Arvostelut == * Soundi: * Kaaoszine: == Lähteet == == Aiheesta muualla == * * * Albumi Origin of Fire Bandcamp -sivustolla Luokka:Vuoden 2023 albumit Luokka:Suomalaiset melodisen death metalin albumit
Air Moorean lento 1121

Air Moorean lento 1121 oli Air Moorean reittilento Ranskan Polynesian Moorean lentoasemalta Tahitin saarella sijaitsevalle Faa’an kansainväliselle lentoasemalle. Lennolla 9. elokuuta 2007 käytetty de Havilland Canada DHC-6 Twin Otter syöksyi maahan heti lentoonlähdön jälkeen. Konessa olleista 20 matkustajasta ja miehistön jäsenestä kaikki kuolivat. == Lähteet == Luokka:Lento-onnettomuudet Ranskassa Luokka:Vuoden 2007 lento-onnettomuudet Luokka:Ranskan Polynesian historia
Tuomo Rysti

Tuomo Rysti (27. maaliskuuta 1953 Lauritsala – 26. heinäkuuta 2021 Espoo) oli suomalainen ohjaaja ja ääninäyttelijä. Hänen ohjaamiaan elokuvia ovat esimerkiksi Ihantalan ihme (2001), Taistelu Laatokan Karjalassa (2005) ja Talvisota – ensimmäinen torjuntavoitto (2007). == Elokuvat == Tuomo Rysti on ohjannut yhteensä kuusi elokuvaa: * Ihantalan ihme (2001) * Korpisodan suurvoitto (2003) * Taistelu Laatokan Karjalassa (2005) * Talvisota - ensimmäinen Torjuntavoitto (2007) * Suomen tie jatkosotaan (2009) * Viimeiseen mieheen (2010) == Filmografia == === Dubbaukset === == Lähteet == Luokka:Suomalaiset elokuvaohjaajat Luokka:Suomalaiset ääninäyttelijät Luokka:Vuonna 1953 syntyneet Luokka:Vuonna 2021 kuolleet
Återställ Våtmarker

Återställ Våtmarker on vuonna 2022 perustettu ruotsalainen ilmastoliike. Se ei toimi muodollisesti järjestönä eikä sen jäsenmäärä ole tarkasti määritettävissä, mutta toimintaan osallistuu liikkeen edustajan arvion mukaan parisataa henkilöä (2024). Återställ Våtmarker kuuluu kansainväliseen ilmastoliikkeiden A22-verkostoon, jonka muita jäsenliikkeitä ovat muiden muassa Letzte Generation ja Just Stop Oil.Jenny Matikainen, Tanssiohjelman häiriköintiä ja ketjuja työmaalla – tällainen on Eduskuntataloa töhrinyt ruotsalaisliike Yle 25.9.2024, viitattu 25.9.2024 Återställ Våtmarker on toiminnassaan muun muassa tukkinut moottoriteitä. Liikkeen Tukholmassa elokuussa 2022 pitämä mielenosoitus oli ambulanssin tiellä. Tapaus johti rikostuomioihin. Kolme ihmistä tuomittiin tapauksesta, jossa toukokuussa 2023 liikkeen toimijat ryntäsivät lavalle kesken Tanssii tähtien kanssa -ohjelman finaalin. Vuonna 2024 Återställ Våtmarker on vastustanut suomalaisen valtioyhtiö Neovan turpeennostoa Ruotsissa. Liike osoittikin mieltään Suomen suurlähetystön edessä Tukholmassa toukokuussa 2024 ja piti elokuussa 2024 Grimsåsissa mielenosoituksen, jossa aktivistit kiinnittivät itsensä ketjuilla Neovan työkoneisiin. 25. syyskuuta 2024 Återställ Våtmarker töhri turpeennostoa vastustaakseen Eduskuntatalon pylväät verenpunaisella maalillaKaisla Kuuskoski, Ruotsalaisjärjestön ”isku Suomeen” nousi Ruotsin median ykkös­aiheeksi Ilta-Sanomat 25.9.2024, viitattu 25.9.2024 Helsingissä. Tekoon osallistui myös Elokapina. Aktivistit vaativat, että Neova lopettaa turpeennoston Ruotsissa ja että Suomi luopuu toiminnan tukemisesta.Olli Waris, Näin Elokapinan aktivistit perustelivat Eduskuntatalon töhrimistä – kansan­edustaja pöyristyi Ilta-Sanomat 25.9.2024, viitattu 25.9.2024 Återställ Våtmarkerin perustivat ympäristöaktivistit Helen Wahlgren ja Alfred Westh.Daniel Westö, Det här är aktivistgruppen Återställ Våtmarker och därför är de i Finland Yle 25.9.2024, viitattu 25.9.2024 == Lähteet == == Aiheesta muualla == * Viralliset sivut Luokka:Ympäristöjärjestöt Luokka:Kansalaistottelemattomuus
Styroplast

Styroplast on vuonna 1977 perustettu rakennusalan yritys. Routaeristeitä ja EPS-eristelevyjä valmistava yritys siirtyi vuonna 2018 Finnfoamin omistukseen. == Lähteet == Luokka:Suomalaiset rakennustuotevalmistajat
Olena Tšekan

Olena Tšekan (1946–2013) oli ukrainalainen näyttelijä. Hän näytteli sekä elokuvissa että teatterissa. Hän oli myös journalisti. Hänen tavoitteenaan oli itsenäinen Ukraina kirjoituksissa, joita hän kirjoitti muun muassa Ukrainian Weekly -lehdelle. Tšekanin ensimmäinen rooli oli Andrei Tarkovskin ohjaamassa elokuvassa Solaris. Tšekan kuoli aivokasvaimeen.Olena Chekan, World Literature Today. Viitattu 25.9.2024 Tšekanin elämästä on julkaistu kaksiosainen englanninkielinen teos, jonka ensimmäinen osa koostuu hänen tekemistään merkittävien eurooppalaisten henkilöiden haastatteluista, ja toisen osan kirjoittajina on useiden esittävien taiteiden alojen tuntijoita. Sen on toimittanut Tšekanin poika Bohdan Rodyuk Chekan.Olena Chekan – Hymns to Ukrainian Art, sfkb Publishing. Viitattu 25.9.2024 Olena Chekan – The Quest for a Free Ukraine, sfkb Publishing. Viitattu 25.9.2024 ==Lähteet== ==Kirjallisuutta== * Olena Chekan – The Quest for a Free Ukraine, 2015 * Olena Chekan – Hymns to Ukrainian Art, 2016 ==Aiheesta muualla== Luokka:Ukrainalaiset näyttelijät Luokka:Ukrainalaiset toimittajat Luokka:Vuonna 1946 syntyneet Luokka:Vuonna 2019 kuolleet
Anonyymi työnhaku

Anonyymi työnhaku tai anonyymi rekrytointi tarkoittaa menettelyä, jossa työhakemuksia käsitellään ilman tunnistetietoja mahdollisesti siihen saakka, kunnes päätetään, kuka kutsutaan haastatteluun. Hakemusten käsittelyvaiheessa niistä poistetaan henkilöön viittaavat tiedot kuten nimi, syntymäaika, sukupuoli, osoite ja äidinkieli. Valinnassa keskitytään henkilön osaamiseen, koulutukseen ja työkokemukseen, ja työhaastatteluun pääsy tehdään näillä perusteilla. == Perusteluja == Anonyymiä rekrytointia on perusteltu keinona edistää monimuotoisuutta ja yhdenvertaisuutta. Suomen sosiaali- ja terveysministeriö (STM) on katsonut, että anonyymi rekrytointi lisää työnhakijoiden tasa-arvoisia ja yhdenvertaisia mahdollisuuksia. STM:n mukaan ”Anonyymin rekrytoinnin tavoitteena on, ettei mikään työn kannalta epäoleellinen asia vaikuttaisi rekrytointiprosessissa työnhakijan mahdollisuuksiin edetä työhaastatteluun. Menetelmä saattaa toisaalta tuoda näkyväksi myös mahdollisen tiedostamattoman stereotyyppisen ajattelun.” == Soveltaminen == Helsingin kaupunki on tehnyt anonyymista työnhausta vaihtoehtoisen kanavan työntekijöiden palkkaamiseen. Joitakin anonyymin työnhaun osia on käytössä myös muualla. Esimerkiksi S-ryhmä ei kysy työnhakijan ikää. Anonyymi rekrytointi on Metsä Groupin käyttämä pääasiallinen rekrytointitapa. == Tutkimuksia == Helsingin kaupungin tekemä anonyymin rekrytoinnin kokeilu antoi viitteitä siitä, että anonyymi työnhaku voisi olla hyvä keino vähentää syrjintää työntekijöiden valinnassa. Menettelystä hyötyivät yli 55-vuotiaat ja ne, joilla oli vieraskielinen nimi. Tunnistetietojen puuttumisella ei kuitenkaan ollut vaikutusta haastatteluun kutsuttujen sukupuolijakautumaan. Tutkimukset ovat useimmiten osoittaneet, että anonyymia hakua käytettäessä haastatteluvaiheeseen pääsee enemmän hakijoita joistakin vähemmistöryhmistä kuin muuten. On myös saatu tästä poikkeavia tuloksia. Ranskassa anonyymi haku vähensi vähemmistöön kuuluvien kutsumista haastatteluun. Saksassa se lisäsi heidän kutsumistaan, jos työnantajan asenteet näihin ryhmiin olivat kielteisiä, mutta vähensi, jos asenteet olivat myönteisiä. == Kritiikkiä == Yhdysvalloissa orkesterimuusikoiden anonyymia rekrytointia on vastustettu, koska se voi johtaa yksipuolisiin valintoihin. Kritiikin mukaan orkestereiden kokoonpanossa tulee ottaa huomioon rotujen, sukupuolten ja muitten tekijöiden moninaisuus. == Lähteet == Luokka:rekrytointi
Kerkkoon VPK

Kerkkoon VPK on Itä-Uudenmaan pelastuslaitoksen alueella Kerkkoon kylästä käsin toimiva sopimuspalokunta tunnuksella IU53. Se perustettiin vuonna 1934 Kerkkoon alueella toimineen Oy Urheilutarpeita – Sportartiklar Ab:n (Karhun) tehdaspalokunnaksi. Kerkkoon VPK:lla on tilat vanhan kyläkaupan läheisyydessä Kerkkoon kylän keskustassa, Porvoossa. Se hyödyntää nykyään myös Suomenkylän VPK:n sammutuskalustoa ja tiloja. VPK:n toimintaa ylläpitää 21. toukokuuta 1935 rekisteröity yhdistys Kerkkoon Vapaaehtoinen Palokunta ry. Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot Kerkkoon VPK:n ajoneuvot tunnus tarkoitus merkki ja malli vuosi sijainti IU531 pelastusyksikkö Scania 93M 280, FBY-981 1996 Kerkkoo, Henttalantie 3-5 IU537 pelastusyksikkö Scania 7.8, YFB-374 1982 Suomenkylä, Suomenkyläntie 242 == Lähteet == * https://www.kerkkoo.fi/yleista/yhdistykset/ * Kerkkoon VPK:n paperiset asiakirjat. Luokka:Itä-Uudenmaan pelastuslaitoksen sopimuspalokunnat
Thom Tillis

Thomas Ronald ”Thom” Tillis (s. 30. elokuuta 1960 Jacksonville, Florida) on yhdysvaltalainen republikaanipoliitikko. Hän on edustanut Pohjois-Carolinan osavaltiota Yhdysvaltain senaatissa vuodesta 2015 lähtien voitettuaan istuvan demokraattisenaattori Kay Haganin vuoden 2014 senaatinvaaleissa. Tätä ennen hän oli Pohjois-Carolinan edustajainhuoneen jäsen vuosina 2007–2015 ja toimi sen puhemiehenä vuosina 2011–2015. Tillis vastustaa Obamacarea ja on senaatissa äänestänyt useamman kerran sen kumoamisesta. Pohjois-Carolinan edustajainhuoneessa hän tuli tunnetuksi samaa sukupuolta olevien avioliiton vastustamisesta. Vuonna 2022 hän oli kuitenkin yksi 12 republikaanisenaattorista, jotka äänestivät lain puolesta, joka tunnustaa samaa sukupuolta olevien avioliiton liittovaltiotasolla ja jonka mukaan osavaltioiden tulee tunnustaa muissa osavaltioissa solmitut avioliitot. == Lähteet == == Aiheesta muualla == * Tillisin senaattisivut * Tillisin kampanjasivut Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1960 syntyneet Luokka:Elävät henkilöt